Ministru kabineta noteikumu “Grozījumi Ministru kabineta 2015. gada 11. augusta noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” projekta sākotnējās ietekmes novērtējuma ziņojums (anotācija)

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Precizēt 9.1.1.3. pasākuma “Atbalsts sociālajai uzņēmējdarbībai” (turpmāk – 9.1.1.3. pasākums) īstenošanas nosacījumus, t.sk.:1) precizēt starpposma finanšu rādītāju;2) papildināt darbības ar konsultācijām sociālo uzņēmumu kapacitātes stiprināšanai biznesa plānu izstrādei; 3) precizēt gada darbības pārskatu iesniegšanas kārtību;4) veikt citus tehniskus precizējumus.MK noteikumu projekta spēkā stāšanās indikatīvais laika periods – 2018. gada IV ceturksnis. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ministru kabineta (turpmāk – MK) noteikumu projekts “Grozījumi Ministru kabineta 11.08.2015. noteikumos Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi”” (turpmāk – MK noteikumu projekts) ir izstrādāts saskaņā ar 03.07.2014. Eiropas Savienības struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu un darbības programmas “Izaugsme un nodarbinātība” grozījumiem Nr.3, ko Eiropas Komisija apstiprināja 05.07.2018. (nacionālā līmenī apstiprināti ar MK 26.02.2018. rīkojumu Nr.69 “Grozījumi Eiropas Savienības struktūrfondu un Kohēzijas fonda 2014. – 2020. gada plānošanas perioda darbības programmā “Izaugsme un nodarbinātība”” (turpmāk – DP grozījumi Nr.3). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | MK noteikumu projekts paredz precizēt darbības programmas “Izaugsme un nodarbinātība” (turpmāk – DP) 9.1.1.3. pasākuma īstenošanas nosacījumus, t.sk.:**1) samazināt līdz 31.12.2018. sasniedzamo starpposma finanšu rādītāju** (no6 919 284 *euro* uz 1 114 247 *euro*) *(MK noteikumu projekta 1.punkts)*. Šobrīd MK 11.08.2015. noteikumu Nr.467 “Darbības programmas “Izaugsme un nodarbinātība” 9.1.1. specifiskā atbalsta mērķa “Palielināt nelabvēlīgākā situācijā esošu bezdarbnieku iekļaušanos darba tirgū” 9.1.1.3. pasākuma “Atbalsts sociālajai uzņēmējdarbībai” īstenošanas noteikumi” (turpmāk – MK noteikumi Nr.467) 4.1. apakšpunktā ir noteikts finanšu rādītājs – līdz 31.12.2018. sertificēti izdevumi 6 919 284 *euro* apmērā.Atbilstoši DP grozījumiem Nr.3, kas paredz starpposma finanšu rādītāja samazinājumu 9.prioritārajā virzienā “Sociālā iekļaušana un nabadzības apkarošana” (turpmāk – 9.PV) (t.sk. 9.1.1.3.pasākumam “Atbalsts sociālajai uzņēmējdarbībai”), MK noteikumu projekts paredz finanšu rādītāja samazinājumu 9.1.1.3.pasākumam par 5 805 037 *euro*, nosakot to 1 114 247 *euro* apmērā. Minētais sasniedzamais finanšu rādītājs noteikts, balstoties uz līdzšinējo un prognozēto 9.1.1.3.pasākuma finanšu sniegumu līdz 31.12.2018., kā arī ņemot vērā pasākuma dalībnieku zemo aktivitāti 2017. gadā, piesakoties finanšu atbalstam (saskaņā ar 9.1.1.3. pasākuma projekta statistiku uz 31.12.2017. Labklājības ministrijā tika saņemts 81 pieteikums pasākuma dalībnieka statusa piešķiršanai, no tiem statuss tika piešķirts 51 pasākuma dalībniekam, no kuriem 6 pasākuma dalībnieki iesniedza finanšu atbalsta pieteikumu, bet faktiski piešķirts finanšu atbalsts tika 2 pasākuma dalībniekiem). 2018. gadā tika pakāpeniski kāpināta finanšu atbalsta sniegšana (oktobra beigās finanšu atbalsts bija piešķirts jau 27 pasākuma dalībniekiem un sociālajiem uzņēmumiem), bet arī tas nevarēs radīt sertificējamus izdevumus sākotnēji plānotajā apjomā, jo, pirmkārt, ir nepieciešami vairāki mēneši, līdz finanšu atbalsta pieteikums ar biznesa plānu ir tādā kvalitātē, lai to varētu apstiprināt un piešķirt finanšu atbalstu, un, otrkārt, finanšu atbalsta piešķiršanā tiek plānota piesardzīga finanšu atbalsta izmaksas pieeja, proti, pasākuma dalībniekiem un sociālajiem uzņēmumiem izdevumi pamatā tiek kompensēti (nevis piešķirts avanss).Plānots, ka projekta darbību īstenošanas temps izlīdzināsies turpmākajā 9.1.1.3. pasākuma īstenošanas laika periodā. Kopumā netiek prognozēta uzraudzības rādītāju (iznākuma, finanšu) neizpilde, un starpposma finanšu rādītāja izmaiņas nerada negatīvu ietekmi uz 9.1.1.3. pasākuma projekta sniegumu; **2) papildināt 9.1.1.3. pasākuma atbalstāmās darbības ar konsultācijām sociālajiem uzņēmumiem** (*MK noteikumu projekta 2., 3., 5. un 11.punkts*).Akciju sabiedrība “Attīstības finanšu institūcija ALTUM” (turpmāk – ALTUM), vērtējot biznesa projektu iesniegumus, ir secinājusi, ka sociālajiem uzņēmumiem, kas iesnieguši finanšu atbalsta pieteikumus (turpmāk – atbalsta pretendenti), ir nepietiekama kompetence biznesa plānu izstrādē. Tāpat arī 13.06.2018. Eiropas Savienības struktūrfondu un Kohēzijas fonda 2014. – 2020. gada plānošanas perioda Uzraudzības komitejas projektu vizīšu laikā, pārrunājot 9.1.1.3. pasākuma projekta ieviešanas jautājumus, tika identificēta problēma, ka atbalsta pretendentiem, jo īpaši  ar nevalstiskā sektora pieredzi, nav pietiekamas kompetences biznesa plānu izstrādē.Ņemot vērā minēto, kā risinājums ir paredzēts stiprināt atbalsta pretendentu kompetenci biznesa plānu izstrādē. Pamatojoties uz finanšu atbalsta pieteikumu analīzi un pārrunām ar atbalsta pretendentiem, ir secināts, ka viszemākā atbalsta pretendentu kompetence ir vērojama tādās jomās, kā, piemēram, sociālā uzņēmējdarbība, finanses, grāmatvedība un nodokļi, mārketings, biznesa plāna sagatavošana, kurās nepieciešamas konsultācijas. Maksimālais konsultāciju apjoms vienam atbalsta pretendentam plānots 70 stundu apmērā. Konsultācijas sociālajiem uzņēmumiem tiks nodrošinātas no brīža, kad būs iegūts sociālā uzņēmuma statuss, līdz brīdim, kad tiks noslēgts finanšu atbalsta līgums starp ALTUM un sociālo uzņēmumu. Konsultācijas nodrošinās Labklājības ministrijas kā finansējuma saņēmēja (turpmāk – finansējuma saņēmējs) piesaistīts pakalpojuma sniedzējs, kas pirms konsultācijām veiks arī atbalsta pretendentu profilēšanu, nosakot nepieciešamo konsultāciju saturu (tēmas/jomas, kurās nepieciešams papildu atbalsts) un apjomu.Konsultācijas sociālajiem uzņēmumiem biznesa plānu izstrādei tiks nodrošinātas pēc brīvprātības principa, proti, sociālais uzņēmums pats izvērtēs konsultāciju nepieciešamību un varēs tām pieteikties. Brīvprātības princips izvēlēts, ņemot vērā, ka atbalsts konsultācijām ir komercdarbības atbalsts, kas atbilstoši samazina pretendentam pieejamo maksimālo pieejamo (*de minimis*) finanšu atbalsta (dotācijas) apmēru.Savukārt biznesa plānu īstenošanas laikā, saskaņā ar MK noteikumu Nr.467 19.2.1.apakšpunktu, sociālajam uzņēmumam ir iespēja saņemt arī finanšu atbalstu (dotācijas veidā) apmācībām un konsultācijām. Ņemot vērā minēto, MK noteikumu projektā 9.1.1.3.pasākuma īstenošanas nosacījumi papildināti ar jaunu atbalstāmo darbību (konsultācijas sociālajiem uzņēmumiem biznesa plānu izstrādei) un tās īstenošanai nepieciešamajām izmaksu pozīcijām. Tāpat arī komercdarbības atbalsta ietvars papildināts ar konsultāciju atbalstu.Konsultāciju izmaksas tiks segtas 9.1.1.3. pasākuma projektam pieejamā finansējuma ietvaros, pārstrukturējot finanšu līdzekļus starp atbalstāmajām darbībām. Līdzekļu pārstrukturēšana starp atbalstāmajām darbībām neietekmēs 9.1.1.3. pasākuma projekta un tā darbību ieviešanu, kā arī neietekmēs uzraudzības rādītāju vērtību sasniegšanu. Riski, ka konsultācijas sociālajiem uzņēmumiem biznesa plānu izstrādei varētu būt piešķirtas arī tiem sociālajiem uzņēmumiem, kuri piedalījušies MK noteikumu Nr.467 17.3. apakšpunktā paredzētajā atbalstāmajā darbībā (sociālās uzņēmējdarbības uzsākšanas veicināšana), nepastāv, jo: 1) MK noteikumu Nr.467 17.3.2. apakšpunktā paredzētais atbalsts (konsultācijas sociālās uzņēmējdarbības uzsācējam biznesa plāna izstrādei) tiek piešķirts fiziskai personai laikā, kad sabiedrība ar ierobežotu atbildību vēl nav dibināta, savukārt MK noteikumu projekta 2. punktā minētais atbalsts (konsultācijas sociālajiem uzņēmumiem biznesa plānu izstrādei) tiek piešķirts juridiskai personai, kad tā ir ieguvusi sociālā uzņēmuma statusu;2) ņemot vērā MK noteikumu Nr.467 32.2. apakšpunktā noteikto, brīdī, kad sociālās uzņēmējdarbības uzsācējs saņem sociālā uzņēmuma statusu savai jaundibinātajai sabiedrībai ar ierobežotu atbildību, biznesa plāns jau ir izstrādāts, tas ir iesniegts ALTUM un apstiprināts.Ņemot vērā minēto, nepastāv risks, ka konsultācijas viena un tā paša biznesa plāna izstrādei tiktu sniegtas vienam un tam pašam sociālajam uzņēmumam vairākkārt;**3)** **precizēt 9.1.1.3. pasākuma izmaksu pozīcijas**, paredzot, ka MK noteikumu Nr.467 17.4. apakšpunktā minētās atbalstāmās darbības (sociālo uzņēmumu atbalsta instrumentu piemērošana un pasākuma dalībnieku, sociālo uzņēmumu un sociālās uzņēmējdarbības uzsācēju biznesa plānu īstenošana) ietvaros ALTUM (sadarbības partnerim) ir **attiecināmas projekta īstenošanai nepieciešamās informācijas sistēmu pielāgošanas un pilnveidošanas izmaksas** (*MK noteikumu projekta 6.punkts*).Lai nodrošinātu efektīvāku sadarbību ar atbalsta pretendentiem, t.sk. sociālajiem uzņēmumiem, pieņemot dokumentus, veicot finanšu atbalsta pieteikuma izvērtēšanu un uzraudzību, t.sk. datu uzkrāšanu atskaitīšanās vajadzībām, ir nepieciešams pilnveidot un pielāgot ALTUM informācijas sistēmas (klientu un darījumu vadības sistēmas, piemēram, sistēma mans.altum.lv un CRM), ņemot vērā, ka 9.1.1.3. pasākuma projekts ir grantu programma, kurai ir atšķirīgi informācijas struktūras un apstrādes nosacījumi no šobrīd ALTUM pārziņā esošajiem finanšu instrumentiem. ALTUM, izvērtējot līdzšinējo sadarbību ar potenciālajiem atbalsta saņēmējiem, t.sk. sociālajiem uzņēmumiem, ir identificētas nepieciešamās izmaiņas finanšu atbalsta pieteikumā (pieteikuma formā), pārskatu veidlapās un iesniedzamo dokumentu kārtībā, kas ir vērstas uz klientortientētu pieeju un Vispārējās datu aizsardzības regulas prasību izpildi attiecībā uz 9.1.1.3. pasākuma projektā sniedzamo informāciju par klientu atbilstību MK noteikumu Nr.467 mērķa grupai. Tāpat 9.1.1.3. pasākuma projekta īstenošanas gaitā, arvien pieaugot klientu dokumentācijas apjomam, lielākā daļa dokumentu apstrādes darbību joprojām ir manuālas, līdz ar to procesu automatizēšana un efektivizēšana uzlabos dokumentu apriti un veicinās ātrāku finanšu atbalsta pieteikumu izvērtēšanu, kā arī ļaus ietaupīt ALTUM cilvēkresursu laika patēriņu.Intelektuālās tiesības uz informācijas sistēmām (ko plānots pielāgot un pilnveidot) pieder ALTUM.Informācijas sistēmu pielāgošanai un pilnveidošanai indikatīvi nepieciešams finansējums 10 000 *euro* apmērā. Informācijas sistēmu pielāgošanas un pilnveidošanai izmaksas tiks segtas 9.1.1.3. pasākuma projektam pieejamā finansējuma ietvaros, pārstrukturējot finanšu līdzekļus starp atbalstāmajām darbībām. Līdzekļu pārstrukturēšana starp atbalstāmajām darbībām neietekmēs 9.1.1.3. pasākuma projekta un tā darbību ieviešanu, kā arī neietekmēs uzraudzības rādītāju vērtību sasniegšanu;**4)** **precizēt/vienkāršot pasākuma dalībnieku un sociālo uzņēmumu gada darbības pārskatu iesniegšanas kārtību** *(MK noteikumu 7. un 9.punkts).*Šobrīd MK noteikumi Nr.467 nosaka, ka finansējuma saņēmēja atbildīgā amatpersona var pieņemt lēmumu, ar kuru atzīst pasākuma dalībnieku par neatbilstošu turpmākai dalībai pasākumā, ja līdz kārtējā gada 1. maijam nav iesniegts gada darbības pārskats (ALTUM kā sadarbības partnerim biznesa plāna īstenošanas laikā un finansējuma saņēmējam uzraudzības periodā pēc biznesa plāna īstenošanas). Ņemot vērā ALTUM sniegto informāciju, ka biznesa plānu uzraudzībai gada darbības pārskati nav nepieciešami, nepieciešams grozīt MK noteikumus Nr. 467, paredzot, ka gada darbības pārskati gan biznesa plāna īstenošanas laikā, gan pēcuzraudzības periodā tiek iesniegti Labklājības ministrijā, kas nodrošinās finansējuma saņēmēja pienākuma izpildi – pārbaudīt pasākuma dalībnieka atbilstību MK noteikumu Nr.467 prasībām.Lai izvairītos no tiesību normu dublēšanas, MK noteikumu projekts paredz arī redakcionāli precizēt MK noteikumu Nr.467 32.3 punktu, ņemot vērā, ka Sociālā uzņēmuma likumā (10.pants) ir noteikts, ka sociālais uzņēmums katru gadu līdz 1. maijam iesniedz Labklājības ministrijai iepriekšējā gada darbības pārskatu;**5)** nodrošināt **vienotu/skaidru tiesību normas interpretāciju**:**5.1)** redakcionāliprecizējot finanšu atbalsta piešķiršanas nosacījumus atbalsta pretendentiem, kuru mērķis ir mērķa grupu integrācija darba tirgū *(MK noteikumu projekta 8.punkts).*Šobrīd MK noteikumi Nr. 467 paredz piešķirt finanšu atbalstu mērķa grupas integrācijai darba tirgū, ja atbalsta pretendents plāno izveidot jaunas darba vietas un nodarbināt vismaz divus darbiniekus no MK noteikumu Nr.467 3.3., 3.4. un 3.5. apakšpunktā minētajām mērķa grupām. Saskaņā ar ALTUM sniegto informāciju, vērtējot iesniegtos biznesa plānus, ir secināts, ka atbalsta pretendenti pārprot (dažādi interpretē) šo nosacījumu par vismaz divu mērķa grupas personu nodarbināšanu jaunizveidotajās darba vietās, kā arī mērķa grupas īpatsvara noteikšanu no kopējā darbinieku skaita. Ņemot vērā minēto, MK noteikumu Nr.467 32.2 punkts ir redakcionāli precizēts, nosakot, ka pasākuma dalībniekiem un sociālajiem uzņēmumiem, kuru mērķis ir MK noteikumu Nr.467 3.3., 3.4. un 3.5. apakšpunktā minēto mērķa grupu integrācija darba tirgū, finanšu atbalstu piešķir, ja tie plāno izveidot vismaz divas jaunas darba vietas (minimālais jaunizveidojamo darba vietu skaits) un tajās uz darba līguma pamata nodarbināt darbiniekus no MK noteikumu Nr.467 3.3., 3.4. un 3.5. apakšpunktā minētajām mērķa grupām, un kopējais MK noteikumu Nr.467 3.3., 3.4. un 3.5. apakšpunktā minēto mērķa grupu darbinieku skaits uzņēmumā nebūs mazāks par 50 procentiem no ikgadējā vidējā darbinieku skaita. Mērķa grupu darbinieku īpatsvaru aprēķina pēc iesniegto gada darbības pārskatu datiem kā attiecību starp vidējo mērķa grupu darbinieku skaitu pārskata periodā (no gada darbības pārskata) un gada vidējo darbinieku skaitu (no gada pārskata);**5.2)** precizējot MK noteikumu Nr.467 33. punktu saskaņā ar Finanšu ministrijas – vadošās iestādes 11.07.2017. vadlīniju Nr.2.1. “Vadlīnijas attiecināmo un neattiecināmo izmaksu noteikšanai 2014.–2020. gada plānošanas periodā” 15.23.apakšpunktu, paredzot, ka personāla darba laika uzskaite par nostrādāto laiku un veiktajām funkcijām tiek veikta gadījumā, ja personāla atlīdzībai piemēro daļlaika attiecināmības principu (*MK noteikumu projekta 10. punkts)*;**5.3)** svītrojot MK noteikumu Nr.467 20.1. apakšpunktā vārdu “īres”, ņemot vērā, ka 9.1.1.3. pasākuma projektā īstenojamās darbības vairāk ir attiecināmas uz jēdzienu “noma” (nevis “īre”) atbilstoši Civillikumam *(MK noteikumu projekta 4.punkts)*;**5.4)** redakcionāli precizējot MK noteikumu Nr.467 36.4.apakšpunktu, papildinot ar atsauci uz MK noteikumu 3.1.1 apakšpunktā minēto mērķa grupu “sociālie uzņēmumi” *(MK noteikumu projekta 12.punkts)*. Finansējuma saņēmējs līdz šim ir uzkrājis un arī turpmāk uzkrās datus par MK noteikumu Nr.467 3. punktā minētajām mērķa grupām, bet par MK noteikumu Nr.467 3.1. apakšpunktā minēto mērķa grupu (pasākuma dalībniekiem) papildus uzkrājis datus novadu teritoriālo vienību (arī pagasta) līmenī un informāciju (datus) ievietojis savā tīmekļvietnē.Ierosinātie grozījumi paredz, ka finansējuma saņēmējs arī par MK noteikumu Nr.467 3.1.1 apakšpunktā minēto mērķa grupu (sociālajiem uzņēmumiem) uzkrās papildu datus, t.i., novadu teritoriālo vienību (arī pagasta) līmenī.Ņemot vērā minēto, ar ierosinātajiem grozījumiem tiek paplašināts datu subjektu loks (papildus sociālie uzņēmumi), par kuriem uzkrāj datus novadu teritoriālo vienību (arī pagasta) līmenī. Kopumā ierosinātie grozījumi pozitīvi ietekmēs pasākuma mērķa grupu, jo 9.1.1.3. pasākumā tiks papildus stiprināta atbalsta pretendentu kapacitāte biznesa plānu izstrādē.  |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija, Labklājības ministrija kā finansējuma saņēmējs. |
| 4. | Cita informācija | MK noteikumu projekts kopumā veicinās 9.1.1.3. pasākuma uzraudzības rādītāju sasniegšanu un DP 9. PV snieguma ietvara rādītāju izpildi.MK noteikumu projekts ietekmē finansējuma saņēmēju un sadarbības partneri, jo tas paredz precizēt pasākuma īstenošanas nosacījumus, t.sk. precizēt starpposma finanšu rādītāju, papildināt atbalstāmās darbības ar konsultācijām sociālajiem uzņēmumiem, kā arī to īstenošanas nosacījumiem. Izvērtējot ierosināto grozījumu ietekmi, t.sk. ņemot vērā iepriekš minēto, pēc MK noteikumu projekta spēkā stāšanās būs nepieciešams veikt attiecīgus grozījumus 9.1.1.3. pasākuma projektā. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Mērķa grupa ir nelabvēlīgākā situācijā esoši bezdarbnieki (ilgstošie bezdarbnieki, gados vecāki bezdarbnieki (vecāki par 54 gadiem), bezdarbnieki, kuriem ir apgādājamie, bezdarbnieki ar invaliditāti), personas ar invaliditāti un personas ar garīga rakstura traucējumiem, sociālās atstumtības riskam pakļautās iedzīvotāju grupas.  |
| 2. | Tiesiskā regulējuma ietekme uz tautsaimniecību un administratīvo slogu | MK noteikumu projektam ir ietekme uz tautsaimniecību, kā arī uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem, jo tiks stiprināta atbalsta pretendentu kompetence biznesa plānu izstrādē. MK noteikumu projektam ir ietekme uz sabiedrības mērķgrupām, jo nelabvēlīgākā situācijā esošiem bezdarbniekiem, personām ar invaliditāti, personām ar garīga rakstura traucējumiem un sociālās atstumtības riskam pakļautām iedzīvotāju grupām būs lielākas iespējas iesaistīties pastāvīgā nodarbinātībā.MK noteikumu projektam nav ietekmes uz vidi, veselību un administratīvo slogu. |
| 3. | Administratīvo izmaksu monetārs novērtējums | MK noteikumu projekts neskar šo jomu. |
| 4. | Atbilstības izmaksu monetārs novērtējums | MK noteikumu projekts neskar šo jomu. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| MK noteikumu projekts neskar šo jomu. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| MK noteikumu projekts neskar šo jomu. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| MK noteikumu projekts neskar šo jomu. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | MK noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties MK noteikumu projekta izstrādē, ievietojot MK noteikumu projektu tīmekļa vietnē www.lm.gov.lv un no 11.09.2018. līdz 30.09.2018. aicinot sabiedrības pārstāvjus: 1) rakstiski sniegt viedokli par MK noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē sniegt viedokli par MK noteikumu projektu tā izstrādes stadijā. |
| 3. | Sabiedrības līdzdalības rezultāti | Kopumā līdz MK noteikumu projekta izsludināšanai Valsts sekretāru sanāksmē (t.sk. līdz 30.09.2018.) par MK noteikumu projektu sabiedrības viedoklis netika saņemts. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Labklājības ministrija, Centrālā finanšu un līgumu aģentūra kā sadarbības iestāde, Labklājības ministrija kā finansējuma saņēmējs. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | MK noteikumu projekts šo jomu neskar. |
| 3. | Cita informācija | Nav |

Labklājības ministrs Jānis Reirs

Kudļa, 67021630

Rudolfs.Kudla@lm.gov.lv